CELEX: 32009R0694
Language: ro
Date: 2009-07-30 00:00:00
Title: Regulamentul (CE) nr. 694/2009 al Comisiei din 30 iulie 2009 privind eliberarea licențelor de import pentru cererile depuse pentru perioada 1 iulie 2009 - 30 iunie 2010 în cadrul contingentului tarifar deschis prin Regulamentul (CE) nr. 748/2008 pentru mușchiulețul congelat de vită și mânzat

31.7.2009   
            
            
               RO
            
            
               Jurnalul Oficial al Uniunii Europene
            
            
               L 199/14
            
         
      REGULAMENTUL (CE) NR. 694/2009 AL COMISIEI
   
   din 30 iulie 2009
   privind eliberarea licențelor de import pentru cererile depuse pentru perioada 1 iulie 2009-30 iunie 2010 în cadrul contingentului tarifar deschis prin Regulamentul (CE) nr. 748/2008 pentru mușchiulețul congelat de vită și mânzat
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:
   
               (1)
            
            
               Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat ce intră sub incidența codului NC 0206 29 91 (3) a deschis un contingent tarifar de import pentru importul de produse din sectorul cărnii de vită și mânzat.
            
         
               (2)
            
            
               Cantitățile care fac obiectul cererilor de licențe de import depuse pentru perioada 1 iulie 2009-30 iunie 2010 sunt superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,
            
         ADOPTĂ PREZENTUL REGULAMENT:
   Articolul 1
   Cererilor de licențe de import aferente contingentului cu numărul de ordine 09.4020 și depuse pentru perioada 1 iulie 2009-30 iunie 2010 în conformitate cu Regulamentul (CE) nr. 748/2008 li se aplică un coeficient de atribuire de 9,164852 %.
   Articolul 2
   Prezentul regulament intră în vigoare la 31 iulie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2009.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 238, 1.9.2006, p. 13.
   
      (3)  JO L 202, 31.7.2008, p. 28.